تورکیه-‌نین میللی مودافعه ناظیری حولوصی آکار دونن سفرده اولدوغو لیبی-ده میللی راضیلاشما حکومتی رهبرلیک شوراسی‌نین صدری فیض سراج ایله گؤروشوب.
حولوصی آکار میتیکا هاوا لیمانیندا لیبی-نین مودافعه ناظیری‌نین معاوینی Owhida Abdulla Najem و باش قرارگاه صدری ژنرال عبدالرحمان عمران، تورکیه-‌نین طرابلس-داکی سفیری احمد آیدین دوغان و دیگر رسمی‌لر طرفیندن قارشیلانیب، داها سونرا باش ناظیرلیگین بیناسیندا بو اؤلکه‌نین مودافعه ناظری اولان رهبرلیک شوراسی‌نین صدری فیض سراج ایله بیر آرایا گلیب و هئیت‌لر آراسیندا کئچیریلن گؤروش‌لره باشچی‌لیق ائدیب.
حولوصی آکارین لیبی-ده کئچیردیگی گؤروش‌لرده ایکی اؤلکه آراسینداکی مودافعه و حربی ساحه‌لرده امکداش‌لیق ایله بولگه سل تهلوکه‌سیزلیک موضوع لاری موذاکیره اولونوب.
